Masť proti bolesti v tehotenstve
VoltaNatura chaldivý gél na masáž stuhnutých a natiahnutých svalov, je prosím toto vhodné pre tehotné? Švagriná je v 6-tom mesiaci, boli ju krčna chrbtica tak,že jej bolesť vyráža do  prstov na ruke. Ďakujem
Dobrý deň
Ďakujeme za Vašu otázku
Výrobca chladivého gélu VoltaNatura neodporúča používať gél počas tehotenstva a dojčenia. Vhodnou voľbou pri bolestiach chrbta v tehotenstve je lokálna aplikácia krémov/gélov na bolestivé miesto. Počas tehotenstva je v opodstatnených prípadoch možné krátkodobé používanie krémov/gélov s obsahom účinnej látky ibuprofén, okrem posledného trimestra tehotenstva. Krém/gél však nemá byť používaný dlhodobo a na veľkú plochu kože.
Na zmiernenie bolesti chrbta je vhodné aplikovať suché teplo napríklad vo forme gélových vankúšikov Dr.Max Hot & Cold Therapy, ktoré sú vhodné na opakované použitie.
Ak sa budú ťažkosti vyskytovať opakovane, odporúčam návštevu fyzioterapueta či fyzioterapeutky, ktorí sa špecializujú na tehotné ženy. Fyzioterapeuti vedia odporučiť vhodné cviky pre tehotné, prípadne vedia odporučiť vhodný podporný pás. Vhodné sú tiež masáže pre tehotné a gravidjóga.
V prípade pretrvávania  ťažkostí alebo zhoršenia príznakov, odporúčam návštevu u lekára.
Prajem pekný zvyšok dňa
S pozdravom, PharmDr. Lucia Kubáňová